钦定古今图书集成/明伦汇编/官常典/第552卷 > 刘怀肃
## 钦定古今图书集成/明伦汇编/官常典/第552卷 > 刘怀肃

按《宋书》本传，“怀肃，彭城人，高祖从母兄也。家世贫窭，
而躬耕好学。初为刘敬宣宁朔府司马，东征孙恩，有
战功。又为龙骧司马费令。闻高祖起义，乘县来奔。京
邑平定，振武将军道规追桓元，以怀肃为司马。元留
何澹之、郭铨等戍桑落洲，进击破之。颍川太守刘统
平，除高平太守。元既死，从子振大破义军于杨林，义”
军退寻阳。怀肃与江夏相张畅之攻澹之于西塞，破
之。伪镇东将军冯该戍夏口东岸，孟山图据曾山城，
桓仙客守月垒，皆连壁相望。怀肃与道规攻之，躬擐
甲胄，陷二城，冯该走石城，生擒仙客。义熙元年正月，
振败走，道规遣怀肃平石城，斩冯该及其子山靖。子
月神振复袭江陵，荆州刺史司马休之出奔，怀肃自
云杜驰赴，日夜兼行，七日而至。振勒兵三万，旗帜蔽
野，跃马横矛，躬自突陈，流矢伤怀肃额。众惧欲奔，怀
肃瞋目奋战，士气益壮，于是士卒争先，临阵斩振首。
江陵既平，休之反镇，执怀肃手曰：“微子之力，吾无所
归矣。”伪辅国将军符嗣马孙、伪龙骧将军金符青乐
志等屯结军夏，怀肃“又讨之，枭乐志等。”道规加怀肃
督江夏九郡，权镇夏口。除通直郎，仍为辅国将军、淮
马历阳二郡太守。二年，又领刘毅抚军司马，军郡如
故。以义功封东兴县侯，食邑千户。其冬，桓石绥、司马
国璠、陈袭于胡桃山聚众为寇，怀肃率步骑讨破之。
江淮间群蛮及桓氏馀党为乱，自请出讨。既行失旨，
毅上表免怀肃官。三年，卒，时年四十一。追赠左将军。
无子，弟怀慎以子蔚祖嗣。